open-index/open-wikipedia-markdown huggingface dataset:
জাতীয় সড়ক ১ (ভারত)

**জাতীয় সড়ক ১** ভারতের একটি জাতীয় সড়ক। এটি ভারতের জম্মু ও কাশ্মীর এবং লাদাখ কেন্দ্রশাসিত অঞ্চলে মধ্যে বিস্তৃত। এটি ভারতের 
সর্বোচ্চ উত্তরের  পূর্ব-পশ্চিম মহাসড়ক, অর্থাৎ এই মহাসড়কটি পূর্ব দিক থেকে পশ্চিম দিকে বা পশ্চিম দিক থেকে পূর্ব দিকে বিস্তৃত।

## অবস্থান
জাতীয় সড়কটি ভারতের জম্মু ও কাশ্মীর এবং লাদাখ কেন্দ্রশাসিত অঞ্চলের পার্বত্য ভূমিতে অবস্থিত। শীতকালে সড়কের বেশির ভাগ অংশ বরফে ঢাকা থাকে।
## ইতিহাস
২০১০ সালের জাতীয় সড়ক পুনর্গঠন আইন অনুযায়ী জাতীয় সড়ক ১ গঠিত হয়। জাতীয় সড়ক ১ পুরাতন জাতীয় সড়ক ১এ এবং জাতীয় সড়ক ১ডি-এর অংশ নিয়ে গঠিত হয়েছে।

## পথ
জাতীয় সড়ক ১ এর মোট দৈর্ঘ্য ৫৩৪ কিলোমিটার বা ৩৩২ মাইল। জাতীয় সড়ক ১ মূলত ২ লেন বিশিষ্ট একটি জাতীয় সড়ক। জাতীয় সড়কটির কিছু অংশ খুবি সংকীর্ণ।  
### জম্মু ও কাশ্মীর
জাতীয় সড়ক ১ এর পশ্চিম প্রান্ত কেন্দ্রশাসিত অঞ্চল জম্মু ও কাশ্মীরের উড়ি শহরে অবস্থিত। এখান থেকে সড়কটি পূর্ব দিকে অগ্রসর হয়। এর পর সড়কটি কেন্দ্রশাসিত অঞ্চলের মোট ৩ টি জেলার মধ্য দিয়ে অগ্রসর হয়, এই জেলাগুলি হল - বারামুলা, শ্রীনগর ও বাডগাম জেলা। জাতীয় সড়ক ১ কেন্দ্রশাসিত অঞ্চল জম্মু ও কাশ্মীরের মধ্যে ২১৬ কিলোমিটার পথ অতিক্রম করে লাদাখে প্রবেশ করে।

### লাদাখ
জাতীয় সড়কটি জোজি-লা দিয়ে জম্মু ও কাশ্মীর-লাদাখ সীমান্ত অতিক্রম করে কেন্দ্রশাসিত অঞ্চল লাদাখে প্রবেশ করে কার্গিল জেলা জেলা হয়ে। এর পর সড়কটি রাজ্যের মোট ২ টি জেলার মধ্য দিয়ে অগ্রসর হয়, এই জেলাগুলি হল - কার্গিল  ও লেহ। জাতীয় সড়ক ১ কেন্দ্রশাসিত অঞ্চল জম্মু ও কাশ্মীরের মধ্যে ৩১৫ কিলোমিটার পথ অতিক্রম করে লেহ শহরে প্রবেশ করে। লেহ শহরে জাতীয় সড়ক ১ এর পূর্ব প্রান্ত অবস্থিত।

## নির্মাণ ও রক্ষণাবেক্ষণ
জাতীয় সড়ক ১ এর নির্মাণ কাজ সম্পূর্ণ করেছে ভারতের জাতীয় মহাসড়ক কর্তৃপক্ষ। এই সড়কের রক্ষণাবেক্ষণের কাজে নিযুক্ত রয়েছে ভারতের জাতীয় মহাসড়ক কর্তৃপক্ষ।
## প্রধান গন্তব্য

জাতীয় সড়ক ১ হল কেন্দ্রশাসিত অঞ্চল জম্মু ও কাশ্মীর এবং লাদাখের মধ্যে বিস্তৃত একটি জাতীয় সড়ক, যেটি পূর্ব পশ্চিম শ্রেণির জাতীয় সড়ক। এই সড়কটি  কেন্দ্রশাসিত অঞ্চল জম্মু ও কাশ্মীরের উড়ি ও শ্রীনগর শহরকে লাদাখের লেহ ও কার্গিল শহরের সঙ্গে যুক্ত করেছে।

## সংযোগ
জাতীয় সড়ক ১ এর বেশ কিছু পার্শ্ব জাতীয় সড়ক রয়েছে। জাতীয় সড়ক ১ থেকে উৎপন্ন জাতীয় সড়কগুলি হল - জাতীয় সড়ক ৩০১, জাতীয় সড়ক ৭০১এ ও জাতীয় সড়ক ৭০১। এছাড়া জাতীয় সড়ক ১ এর সঙ্গে বেশ কিছু জাতীয় সড়ক  মিলিত হয়েছে, এগুলি হল- জাতীয় সড়ক ৩, জাতীয় সড়ক ৪৪৪ ও জাতীয় সড়ক ৪৪

## তথ্যসূত্র

## বহিঃসংযোগ
*NH 1 on OpenStreetMap

বিষয়শ্রেণী:জম্মু ও কাশ্মীরের জাতীয় সড়ক
বিষয়শ্রেণী:ভারতের জাতীয় সড়ক
বিষয়শ্রেণী:বারামুলার পরিবহন
বিষয়শ্রেণী:কাশ্মীর বিভাগের পরিবহন
মানিক (২০০৫-এর চলচ্চিত্র)

***মানিক*** হলো ২০০৫ সালে মুক্তিপ্রাপ্ত ভারতীয় বাংলা ভাষার একটি অ্যাকশন চলচ্চিত্র যার পরিচালক প্রভাত রায় ও প্রযোজক প্রদীপ ভরদ্বাজ। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।। এই ছবিটি কোয়েল মল্লিকের দ্বিতীয় ছবি। কালিম্পং গল্ফ কোর্সে এই ছবিটির শুটিং হয়েছে। ছবিটি ২২ এপ্রিল ২০০৫ সালে মুক্তি পেয়েছিল। বাবুল বোস ছবিটির সংগীত পরিচালক ছিলেন এবং কয়েকটি গান সুপারহিট করেছিল।

## কাহিনী
সমীর মিত্র একজন বেকার শিক্ষিত ছেলে যিনি চাকরির সন্ধান করছেন। তাঁর বাবা আবির মিত্র একজন অবসরপ্রাপ্ত ব্যক্তি। সমীরের মা ক্যানসারে ভুগছেন। একদিন সমীর হঠাৎ মানিক চন্দ্র সাধুখানের সাথে দেখা করলেন। মানিকের বাবা নীরঞ্জন সাধুকন, তিনিও অসুস্থ। লতিকা মানিকের ছোট বোন। মানিক কলকাতায় এসেছেন তাঁর বাবার বন্ধু চন্দ্রকান্ত মজুমাদারের সাথে দেখা করতে, যিনি একজন প্রতিষ্ঠিত ব্যবসায়ী। পথে মানিকের দুর্ঘটনার হয়। সমীর মানিকের জীবন বাঁচানোর চেষ্টা করে। মৃত্যুর আগে মানিক সমীরকে তার বাবা এবং ছোট বোনের যত্ন নেওয়ার জন্য অনুরোধ করে; সে সমীরকে তার দুর্ঘটনার সংবাদ প্রকাশ না করার কথাও বলে। মানিক সমীরকে প্রয়োজনীয় সকল তথ্য দেয়। সমীর মানিক হয়ে যায়; সে মানিক হিসাবে চন্দ্রকান্তের সাথে সাক্ষাত করেন। চন্দ্রকান্ত তাকে তাঁর নিজের অফিসে নিয়োগ করেন। সমীর চন্দ্রকান্তের কন্যা রিয়া ও স্ত্রী মঞ্জুর সাথে দেখা করে, রিয়া এবং সমীর ধীরে ধীরে প্রেমে পড়ে যায় কিন্তু সমীর অস্বস্তি বোধ করে যে যখন সবাই জানতে পারবে যে সে মানিক নয় তখন কী হবে? সে তার বেতন থেকে তার নিজের পরিবার এবং মানিকের পরিবারকে টাকা পাঠাতে থাকে। প্রত্যেকেই তার আচরণ ও সততা দেখে মুগ্ধ। হঠাৎ নিরঞ্জন এবং লতিকা কলকাতায় আসেন কারণ নীরঞ্জন খুব অসুস্থ হয়ে পড়েন। নিরঞ্জন তার দৃষ্টি হারিয়ে ফেলে এবং তার বুকে কিছু সমস্যাও হয়। সমীর নিরঞ্জন থেকে লুকানোর চেষ্টা করে তবে সবাই সত্যটি জানতে পারে। চন্দ্রকান্তের ব্যবসায়িক প্রতিদ্বন্দ্বী কার্তিক সেন রিয়াকে অপহরণ করে মুক্তিপণের দাবি করে। সমীর ও চন্দ্রকান্ত তাকে পুলিশের সহায়তায় উদ্ধার করে। সমীর তার বাবার চোখ নিরঞ্জনকে দান করে। চোখের দৃষ্টি ফিরে পায় নিরঞ্জন।

## অভিনয়
প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।

## তথ্যসূত্র

## বহিঃসংযোগ
*www.telegraphindia.com preview

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
জাতীয় সড়ক ৩০১ (ভারত)

**জাতীয় সড়ক ৩০১** ভারতের একটি জাতীয় সড়ক। এটি ভারতের লাদাখ কেন্দ্রশাসিত অঞ্চলে মধ্যে বিস্তৃত। এটি ভারতের উত্তর-দক্ষিণ মহাসড়ক, অর্থাৎ এই মহাসড়কটি উত্তর দিক থেকে দক্ষিণ দিকে বা দক্ষিণ দিক থেকে উত্তর  দিকে বিস্তৃত। এটি জাতীয় সড়ক ১ এর পার্শ্ব জাতীয় সড়ক।

সড়কটি কার্গিল জেলার দুর্গম অঞ্চলগুলিকে জেলা সদর কার্গিল শহররে সঙ্গে যুক্ত করেছে। এই সড়কে অনেক সময় ভূমি ধসের ঘটনা ঘটে।

## অবস্থান
জাতীয় সড়কটি ভারতের লাদাখ কেন্দ্রশাসিত অঞ্চলের পার্বত্য ভূমিতে অবস্থিত। শীতকালে সড়কের বেশির ভাগ অংশ বরফে ঢাকা থাকে।
## ইতিহাস
২০১০ সালের জাতীয় সড়ক পুনর্গঠন আইন অনুযায়ী জাতীয় সড়ক ১ গঠিত হয়। 

## পথ
জাতীয় সড়ক ১ এর মোট দৈর্ঘ্য ৫৩৪ কিলোমিটার বা ১৪৫ মাইল। জাতীয় সড়ক ৩০১ মূলত ২ লেন বিশিষ্ট একটি জাতীয় সড়ক। জাতীয় সড়কটির কিছু অংশ খুবি সংকীর্ণ।  
### লাদাখ
জাতীয় সড়ক ৩০১ এর উত্তর প্রান্ত কেন্দ্রশাসিত অঞ্চল লাদাখের কার্গিল শহরে অবস্থিত। এখান থেকে সড়কটি দক্ষিণ দিকে অগ্রসর হয়। সড়কটি কেন্দ্রশাসিত অঞ্চলের ১ টি জেলার মধ্য দিয়ে অগ্রসর হয়, এই জেলা হল - কার্গিল জেলা। জাতীয় সড়ক ৩০১ কেন্দ্রশাসিত অঞ্চল লাদাখের মধ্যে ২৩৪ কিলোমিটার বা ১৪৫ মাইল পথ অতিক্রম করে পাদুম শহরে প্রবেশ করে। জাতীয় সড়ক ৩০১ এর দক্ষিণ প্রান্ত পাদুম শহরে অবস্থিত। জাতীয় সড়ক ৩০১ কার্গিল শহরে  জাতীয় সড়ক ১-এর সঙ্গে মিলিত হয়।

## নির্মাণ ও রক্ষণাবেক্ষণ
জাতীয় সড়ক ১ এর নির্মাণ কাজ সম্পূর্ণ করেছে ভারতের জাতীয় মহাসড়ক কর্তৃপক্ষ। এই সড়কের রক্ষণাবেক্ষণের কাজে নিযুক্ত রয়েছে  ভারত সরকারের ভারতের জাতীয় মহাসড়ক কর্তৃপক্ষ।

## প্রধান গন্তব্য
জাতীয় সড়ক ৩০১ হল  লাদাখের মধ্যে বিস্তৃত একটি জাতীয় সড়ক, যেটি উত্তর - দক্ষিণ শ্রেণির জাতীয় সড়ক। এই সড়কটি  কেন্দ্রশাসিত অঞ্চল লাদাখের কার্গিল শহরকে পাদুম শহরের সঙ্গে যুক্ত করেছে।

## সংযোগ
জাতীয় সড়ক ৩০১ হল বেশ জাতীয় সড়ক ১ এর পার্শ্ব জাতীয় সড়ক। জাতীয় সড়ক ১ এর সঙ্গে জাতীয় সড়ক ৩০১ কার্গিল শহরে সংযুক্ত হয়।

## তথ্যসূত্র

## বহিঃসংযোগ
*NH 1 on OpenStreetMap

বিষয়শ্রেণী:জম্মু ও কাশ্মীরের জাতীয় সড়ক
বিষয়শ্রেণী:ভারতের জাতীয় সড়ক
মাকাম (মাজার)

[ডান|থাম্ব|300x300পিক্সেল| [সার’আয় অবস্থিত নবী সামিতের মাকাম। ১৯৫০ এর দশকে ধ্বংসপ্রাপ্ত। ]]
**মাকাম** (আরবী: مقام‎) হলো একটি পবিত্র মাজার যা একজন মুসলিম সাধু বা ধর্মীয় ব্যক্তিত্বের সাথে সম্পর্কিত, সাধারণত তাঁর সমাধিসৌধের সাথে সম্পর্কিত স্থান। এটি একটি শোকসূচক নির্মাণ, এটি সাধারণত ছোট, ঘনক আকৃতির এবং এর শীর্ষে একটি গম্বুজ থাকে ।

ফিলিস্তিনের মাকামসমূহ বাইবেলের প্রত্নতত্ত্বের ক্ষেত্রে অত্যন্ত তাৎপর্যপূর্ণ বলে বিবেচিত হয়, কারণ এদের নামগুলো বাইবেলের ভূগোলের অনেকগুলি চিহ্নিতকরণের জন্য ১৮ এবং ১৯ শতকে ব্যবহৃত হয়। ১৮৭৭ সালে ক্লাউড রেইগনিয়ার কন্ডারের বিবরণ অনুসারে, ফিলিস্তিনি স্থানীয় লোকেরা "স্বয়ং আল্লাহ বা তাঁর নবী মোহাম্মদের চেয়ে গ্রামের মাকামের অনুগ্রহ ও সুরক্ষাকেই বেশি গুরুত্ব দিত"।

## ব্যুৎপত্তি

## নির্মাণ ও উদ্দেশ্য
বাম|থাম্ব|250x250পিক্সেল| উত্তর ফিলিস্তিনের মাকাম (সি উইলসন, ১৮৮১)।

## ইতিহাস
প্রথম দিক ইসলাম পবিত্র পুরুষদের এবং তাদের সমাধিস্থলের উপাসনা অসমর্থন করা হয়, এটিকে এক ধরনের মূর্তিপূজা হিসাবে বিবেচনা করা হয়। তবে শিয়ারা তাদের মৃত নেতৃবৃন্দ - ইমাম ও শাইখদের জন্য দৃষ্টিনন্দন সমাধি তৈরি করা শুরু করে এবং এই সমাধিগুলিকে ধর্মীয় বস্তুতে পরিণত করে। খুব শীঘ্রই সুন্নীরা তাদের উদাহরণ অনুসরণ করা শুরু করে। আরব ভ্রমণকারী ও ভূগোলবিদ ‘আলী আল-হারাভি, ইয়াকুত আল-হামাভি এবং অন্যান্যরা তাদের প্রবন্ধে সিরিয়া, ফিলিস্তিন এবং মিশরে অনেক খ্রিস্টান ও মুসলিম মাজারের বর্ণনা দিয়েছেন। 
ডান|থাম্ব|250x250পিক্সেল| দক্ষিণ ফিলিস্তিনে অবস্থিত মাকাম, ১৯৪০ এর দশকে।
[ডান|থাম্ব|250x250পিক্সেল| কিববুটজ [মাগেন, ইস্রায়েল|মাগেনে শেখ নুরানের মাকাম, একটিকে পিলবক্সে (সামরিক) রূপান্তরিত করা হয়। ]]

## কিছু বিখ্যাত ফিলিস্তিনি মাকামস

## আরও দেখুন

* দরগাহ 
* মাজার (সমাধি) 
* কুব্বা 
* ওয়ালি

## তথ্যসূত্র

## গ্রন্থপঞ্জি

*      
*  
*  
*  
* ফ্র্যান্টজম্যান, এসজে এবং বার, ডি (২০১৩) ''ম্যান্ডেট সময়কালে ফিলিস্তিনে মুসলিম সেক্রেড সমাধিগুলির ম্যাপিং'' । // "লেভান্ট", ২০১৩, খণ্ড। 45, নং 1। পি। 96–111। 
*  
*      
*      
*      
*  
*      
*      
*      
*     

## বহিঃসংযোগ

* ফিলিস্তিনি মাকামের ইন্টারেক্টিভ মানচিত্র 
* ইস্রায়েলে মুসলিম মাজার। গাইড 
* ফিলিস্তিনি মাকামসের গ্যালারী

বিষয়শ্রেণী:সমাধিস্থল
বিষয়শ্রেণী:মাজার
বিষয়শ্রেণী:সমাধি স্মৃতিস্তম্ভ ও স্থাপনা
বিষয়শ্রেণী:সমাধিসৌধ
কই (বুটিদার কার্প)

থাম্ব|জাপানের একটি পুকুরে বেশ কয়েকটি কই সাঁতার কাটছে। (ভিডিও)
**কই** (; ) অথবা জিনলি বা নিশকিগই হলো আমুর কার্পের একটি রঙিন প্রজাতি, যেগুলো সৌন্দর্যবর্ধনের উদ্দেশ্যে বাইরের পুকুর বা জল বাগানে রাখা বা পোষা হয়।
সাইপ্রিনাস রুব্রফাসকাস প্রজাতির রঙিন গোষ্ঠিটিকে বুঝাতে কই শব্দটি অনানুষ্ঠানিকভাবে ব্যবহার করা হয়। জাপানিরাই এদের অধিকাংশ প্রজাতি শনাক্ত করে থাকেন। কইয়ের প্রজাতিগুলো তাদের রঙ, প্রতিমান, ও আকার দিয়ে চিহ্নিত করা হয়। প্রধান কয়েকটি রঙ হলো শাদা, কালো, লাল, কমলা, হলুদ ও নীল। কইয়ের সবচেয়ে জনপ্রিয় শ্রেণীটি হলো ''গোঁসাকে", যেটি মূলত কোহাকু, তাইশো সাশোকু, ও শাওয়া সাঁসুকু তিনটি প্রজাতির সমন্বয়।

## তথ্যসূত্র

## আরও পড়ুন
* 
* 
* 

## বহিঃসংযোগ

* অসুস্থ মাছকে সুস্থ করা নিয়ে ফিচার আর্টিকেল
* এনআইডব্লিউএ আলটাসে কই

বিষয়শ্রেণী:স্বাদু পানির মাছ
বিষয়শ্রেণী:জাপানি আভিজাত্য
বিষয়শ্রেণী:জাপানি মাছ
বিষয়শ্রেণী:জাপানের মাছ
দ্য লবস্টার

***দ্য লবস্টার*** () জর্জ ল্যান্থিমস কর্তৃক পরিচালিত, সহ-লিখিত, সহ-প্রযোজিত ২০১৫ সালের একটি অ্যাবসারবিস্ট, ডিস্টোপিয়ান ব্ল্যাক কমেডি চলচ্চিত্র। এখানে অদূর ভবিষ্যতের এক পৃথিবীকে দেখানো হয়, যেখানে সঙ্গীহীন একা বসবাস করা একধরনের অপরাধ। সদ্য বিচ্ছেদপ্রাপ্ত ডেভিড, চলচ্চিত্রের মূল চরিত্রকে, নতুন সঙ্গী পেতে একটি হোটেলে আনা হয়। ৪৫ দিনের মধ্যে কোন সঙ্গী খুঁজে না পেলে তাকে অন্য কোন প্রাণীতে পরিণত করা হবে। কি প্রাণী সে হতে চায়, হোটেল ম্যানেজারের এমন প্রশ্নের জবাবে ডেভিড জানায়, সে গলদা চিঙড়ী বা লবস্টার হতে চায়।

## তথ্য সূত্র

## বহিঃসংযোগ

* 
* 
* 
* 
* 

বিষয়শ্রেণী:গ্রিক চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:এ২৪-এর চলচ্চিত্র
বিষয়শ্রেণী:ব্রিটিশ বিদ্রুপাত্মক চলচ্চিত্র
বিষয়শ্রেণী:ইংরেজি ভাষার ফরাসি চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
বিষয়শ্রেণী:২০১৫-এর তিক্ত হাস্যরসাত্মক চলচ্চিত্র
ফজলুর রহমান (দ্ব্যর্থতা নিরসন)

**ফজলুর রহমান***বলতে যাদেরকে বোঝানো হতে পারে -*

* ফজলুর রহমান –একজন পাকিস্তানি রাজনীতিবিদ। পাকিস্তানের জাতীয় পরিষদের সদস্য। সাবেক মন্ত্রী ও  বিরোধীদলীয় নেতা। 
* ফজলুর রহমান (আমলা) –একজন পাকিস্তানি অবসরপ্রাপ্ত বিপিএস -২২ গ্রেড এর আমলা। সিন্ধু প্রদেশের প্রধান সচিব ও পাকিস্তান ট্রেডিং কর্পোরেশনের সচিব ছিলেন।
* ফজলুর রহমান (কিশোরগঞ্জের রাজনীতিবিদ) –বাংলাদেশী রাজনীতিবিদ ও কিশোরগঞ্জ-৩ আসনের সাবেক সংসদ সদস্য।
*ফজলুর রহমান (ঢাকার রাজনীতিবিদ) – তৎকালীন পাকিস্তানের জাতীয় পরিষদের সদস্য ও মন্ত্রী ছিলেন।
* ফজলুর রহমান (বাংলাদেশী ব্যবসায়ী) -সিটি গ্রুপের প্রাক্তন চেয়ারম্যান

## আরও দেখুন

* ফজলুর রহমান খান (দ্ব্যর্থতা নিরসন) –উইকিমিডিয়ার দ্ব্যর্থতা নিরসন পাতা 
*ফজলুর রহমান বাবু –বাংলাদেশী অভিনেতা এবং সঙ্গীতশিল্পী। 
* ফজলুর রহমান মালিক –ভারতীয় উপমহাদেশের একজন ইসলামি বিদ্বান ব্যক্তি।
* ফজলুর রহমান খন্দকার –বীর উত্তম খেতাব প্রাপ্ত বাংলাদেশের মুক্তিযোদ্ধা।
* ফজলুর রহমান পটল –বাংলাদেশী রাজনীতিবিদ ও  নাটোর-১ আসনের সংসদ সদস্য।
জিয়াগঞ্জ রেলওয়ে স্টেশন

**জিয়াগঞ্জ রেলওয়ে স্টেশন** পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার জিয়াগঞ্জে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া জিয়াগঞ্জে রেল পরিষেবা প্রদান করে থাকে। শিয়ালদা এবং জিয়াগঞ্জের দূরত্ব ২৩৫ কিলোমিটার।

## অবস্থান
জিয়াগঞ্জ রেলওয়ে স্টেশন মুর্শিদাবাদ জেলার জিয়াগঞ্জে অবস্থিত। এই স্টেশন থেকে পরবর্তী স্টেশন হল - সুবর্ণমৃগী হল্ট রেলওয়ে স্টেশন এবং পূর্ববর্তী স্টেশন হল নাশিপুর রোড রেলওয়ে স্টেশন।

## ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
 
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

## পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। জিয়াগঞ্জ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

জিয়াগঞ্জ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
২০০৪ সালে জিয়াগঞ্জ রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।

## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। এছাড়া হাজারদুয়ারী এক্সপ্রেস, ধানো ধনয়ে এক্সপ্রেস, লালগোলা যাত্রী এবং কয়েকটি ইএমইউ চলাচল করে।

## প্রশাসন ও  নিরাপত্তার ব্যবস্থা
জিয়াগঞ্জ রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

বিষয়শ্রেণী:মুর্শিদাবাদ জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সিরমৌর জেলা

**সিরমৌর** উত্তর ভারতের হিমাচল প্রদেশের দক্ষিণতম জেলা। এটি মূলত পর্বতমালা এবং গ্রামীণ, এর জনসংখ্যার ৯০% গ্রামে বাস করে। এর কয়েকটি শহরগুলির মধ্যে রয়েছে নাহান (রাজধানী), পাওন্তা সাহিব এবং সুকেতি, যা শিবালিক জীবাশ্ম পার্কের জন্য বিখ্যাত।

## ভূগোল
এই জেলায় ছয়টি তহশিল রয়েছে: নাহান, রেণুকা, শিল্লাই, রাজগড়, পাছাদ ও পাওন্তা সাহিব। গিরি নদীটি জেলাটিকে প্রায় সমান দুটি অংশে বিভক্ত করে: গিরিপাড় এবং গিরিয়ার। প্রধান শহরগুলি হল নাহান, পাওন্তা সাহিব, রাজগড় এবং শিলাই।

## ইতিহাস

সিরমৌর ১০৯০ সালে ভারতের একটি স্বাধীন রাজ্য ছিল এবং যা জয়সলমের এর রাজা রসালু দ্বারা প্রতিষ্ঠিত হয়েছিল, যার পূর্বপুরুষদের একজনের নাম সিরমৌর ছিলো। এটি ব্রিটিশ ভারতের একটি দেশীয় রাজ্যের অংশে পরিণত হয়েছিল, যা এখন হিমাচল প্রদেশের সিরমৌর জেলা। রাজ্যটি এর প্রধান শহর নাহানের কারণে **নাহান** নামেও পরিচিত ছিল। সিরমৌর সিরমুর রাজপুত বংশের প্রধানরা শাসন করেছিলেন, যারা "মহারাজা" উপাধি ব্যবহার করতেন।

## জনমিতি

২০১১ ভারতের জনগণনা অনুযায়ী সিরমৌর জেলার জনসংখ্যা ছিলো ৫২৯,৮৫৫। যা তখনকার ৬৪০ টি জেলার মধ্যে ৫৪২ তম ছিলো। জেলার জনসংখ্যার ঘনত্ব ।  ২০১১-২০১১ সময়কালে জনসংখ্যা বৃদ্ধির হার ছিলো ১৫.৬১%। জেলায় লিঙ্গ অনুপাত হলো ১০০০ জন পুরুষের পরিবর্তে ৯১৫ জন নারী। জেলার সাক্ষরতার হার ৭৯.৯৮%।

২০১১ জনগণনা অনুযায়ী, ৩৯% জনগণ হিন্দি, ৩৪% পাহাড়ি ভাষায়, ২০ শতাংশ সিরমৌরী, ৩.৯% পাঞ্জাবি, ০.৯৪% নেপালি, ০.৪৩ হরিয়াণি, ০.৪২% তিব্বতি এবং অন্যান্য ভাষায় কথা বলে। 

## সংস্কৃতি
জনসংখ্যার বেশিরভাগ হিন্দু এবং তাই বেশিরভাগ লোক হিন্দু দেবদেবীদের (দেবতা) উপাসনা করে এবং বিভিন্ন প্রকারের রীতিনীতি ও আচার পালন করে। এই অঞ্চলের স্থানীয় ভাষা সিরমৌরী।

বিশু একটি মেলা যা বেশ কয়েকটি জায়গায় অনুষ্ঠিত হয় এবং এতে থোডা নৃত্যের বৈশিষ্ট্য রয়েছে। নাতি, গী, রাস এবং বুধেছু হল সিরমৌরী লোকনৃত্যের ধরন। এগুলো বিবাহ এবং  দীপাবলি উৎসবের মতো অনুষ্ঠানে উপভোগ করা হয়।
## অর্থনীতি
জেলার অর্থনীতি অনেকটাই কৃষিনির্ভর, এবং রাজগড় অঞ্চলে আলু, আদা, টমাটো, আপেল, আম এবং পীচ ফলন উল্লেখযোগ্য। পাওন্তা সাহিবের নিকট ধৌলা কুয়ান স্থানে কৃষি গবেষণা কেন্দ্র আছে। সাম্প্রতিককালে এই অঞ্চলে হালকা শিল্পোদ্যোগ এর বৃদ্ধি ঘটছে। জেলায় কিছু খনিজ পদার্থও পাওয়া যায়। সাতাউন হলো দক্ষিণ-পূর্ব এশিয়ার চুনাপাথর এর সবচেয়ে বড় বাজার।

## তথ্যসূত্র

বিষয়শ্রেণী:হিমাচল প্রদেশের জেলা
বিষয়শ্রেণী:সিরমৌর জেলা
বিষয়শ্রেণী:হিমাচল প্রদেশের ইতিহাস
ফিফা ক্লাব বিশ্বকাপের ঐতিহাসিক সারণী

**ফিফা ক্লাব বিশ্বকাপ** হচ্ছে ফুটবলের সর্বোচ্চ সংস্থা ফিফা দ্বারা আয়োজিত একটি আন্তর্জাতিক ক্লাব ফুটবল প্রতিযোগিতা, যেখানে ৬টি কনফেডারেশনের পুরুষদের ফুটবল ক্লাবগুলো প্রতিদ্বন্দ্বিতা করে। ২০০০ সালে ফিফা ক্লাব বিশ্ব চ্যাম্পিয়নশিপ হিসেবে প্রথম আসর অনুষ্ঠিত হয়েছে। ২০০১ থেকে ২০০৪ সাল পর্যন্ত একাধিক কারণে অনুষ্ঠিত হয়নি, যার মধ্যে উল্লেখযোগ্য হচ্ছে ফিফার বিপণন অংশীদার আইএসএলের দেউলিয়া হওয়া। অতঃপর ২০০৬ সালে আন্তঃমহাদেশীয় কাপের সাথে একত্রিত হয়ে বর্তমান নামে পরিবর্তন করা হয়েছে।

এই প্রতিযোগিতার বর্তমান বিন্যাসে প্রায় দুই সপ্তাহ ধরে স্বাগতিক দেশের মধ্যে মাঠে সাতটি দল ক্লাব বিশ্বকাপ জয়ের জন্য প্রতিদ্বন্দ্বিতা করে; যেখানে উক্ত বছরের এএফসি চ্যাম্পিয়ন্স লিগ (এশিয়া), ক্যাফ চ্যাম্পিয়ন্স লিগ (আফ্রিকা), কনকাকাফ চ্যাম্পিয়ন্স কাপ (উত্তর আমেরিকা), কোপা লিবের্তাদোরেস (দক্ষিণ আমেরিকা), ওএফসি চ্যাম্পিয়ন্স লিগ (ওশেনিয়া) এবং উয়েফা চ্যাম্পিয়নস লিগের (ইউরোপ) চ্যাম্পিয়ন ক্লাবের পাশাপাশি স্বাগতিক দেশের জাতীয় লীগের চ্যাম্পিয়ন ক্লাব সরাসরি নকআউট প্রতিযোগিতায় অংশগ্রহণ করে।

স্পেনীয় ক্লাব রিয়াল মাদ্রিদ সর্বাধিক শিরোপা, সর্বাধিক জয় এবং সর্বাধিক পয়েন্ট নিয়ে টেবিলের শীর্ষে রয়েছে। অকল্যান্ড সিটি সর্বাধিক নয়টি আসরে অংশগ্রহণ করেছে, অন্যদিকে আল আহলি সর্বাধিক ম্যাচে (১৮টি) অংশগ্রহণ করেছে। এই প্রতিযোগিতার ইতিহাসে ৪টি ক্লাব আসরে নিজেদের সকল ম্যাচ জয়ের পাশাপাশি শিরোপা জয়লাভ করেছে; ক্লাবগুলো হলো: জার্মান ক্লাব বায়ার্ন মিউনিখ, ব্রাজিলীয় ক্লাব সাও পাওলো, ইতালীয় ক্লাব এসি মিলান এবং ইন্টার মিলান।

## ঐতিহাসিক সারণী

## তথ্যসূত্র

## বহিঃসংযোগ
*  
* ওয়ার্ল্ডফুটবল.নেটে ঐতিহাসিক সারণী 

ঐতিহাসিক সারণী
ইউসুফ ইসলাহী

**মুহাম্মদ ইউসুফ ইসলাহী** (জন্ম -১৯ জুলাই ১৯৩২-মৃত্যু- ২১ ডিসেম্বর ২০২১) একজন জনপ্রিয় ইসলামী মূল্যবোধের লেখক, ইসলামী পণ্ডিত, ও ধর্মীয় বক্তা। তিনি মার্কাজী মজলিস ই শুরা (সেন্ট্রাল অ্যাডভাইজরি কাউন্সিল) জামায়াতে ইসলামী হিন্দের শীর্ষস্থানীয় সিদ্ধান্ত গ্রহণ পরিষদের নেতৃস্থানীয় সদস্য। তিনি উত্তর আমেরিকার ইসলামিক সার্কেলের প্রধান পৃষ্ঠপোষক।

## প্রাথমিক ও শিক্ষা জীবন
তিনি তার প্রাথমিক শিক্ষা বারেলে পেয়েছিলেন। তিনি প্রাথমিকভাবে মাজহারুল উলুম, সাহারানপুর জেলা ও উচ্চশিক্ষা এবং মাদারসতুল-ইসলা, ফজলেত, সারাই মীর থেকে ইসলামিক স্টাডিজে শিক্ষিত ছিলেন। তিনি কুরআন মজীদ ও তাজউদ্দীন শিখেন। উচ্চ বিদ্যালয় পাস করার পর, তাঁর পিতা শায়খুল হাদিস মাওলানা আবদুল কাদেম খান তাকে সাহারানপুরের মাদ্রাসা মাজাহিরুল উলুমে পাঠিয়েছিলেন, পরে তিনি মাদারসতুল ইসলাম, সারাই মীর, আজমগড়ে যোগ দেন, তিনি মওলানা আখতার আহসান ইসলামির নির্দেশে চার বছর অতিবাহিত করেন এবং সানাদ ফজিলাতকে পার্থক্য করেন।

## কর্মজীবন
**ইউসুফ** ৩৫ বছর ধরে জনপ্রিয় উর্দু পত্রিকা "জিকরা জেডেড" সম্পাদনা করছেন। তিনি ইসলামের বিভিন্ন দিক নিয়ে ৬০টিরও বেশি গ্রন্থ রচনা করেছেন এবং প্রকাশ করেছেন। এদের মধ্যে বিখ্যাত হলো আদাব ই জিন্দগী (ইসলামের জীবনবৃত্তান্ত), আসান ফিকহ (প্রতিদিনের ফিকহ), কুরআানী তালিমত, সূরা ইয়াসীন, সূরা-ই-সফ, তাফহিমুল হাদীস, গুলদস্ত-ই-হাদীস, ইসলামী মুশাররা, হোসেন মুশত্র, দাই আজ আজম, রোশন সিটরে এবং অন্যান্য। তার অনেক বই ইংরেজি, হিন্দি, ফার্সি এবং অন্যান্য ভাষায় অনুবাদ করা হয়।

## সাংগঠনিক কার্যক্রম
২৫ বছর বয়সে তিনি জামায়াতে ইসলামীর হিন্দ সদস্য হন এবং বিভিন্ন মূল পদে নিযুক্ত হন। তিনি শেষ পাঁচটি পদে মার্কাজী মজলিস শুরা (কেন্দ্রীয় উপদেষ্টা কমিটির সদস্য) ছিলেন।

তিনি অনেক শিক্ষা ও কল্যাণ সংস্থা পরিচালনা করছেন। তিনি জামায়াত সালেহাট, রামপুরের রেক্টর ছিলেন। (প্রতিষ্ঠাতা: মাওলানা আবদুল হাই), মেয়েদের জন্য উচ্চতর আরবি এবং ইসলামিক শিক্ষার জন্য একটি অনন্য এবং সুপরিচিত প্রতিষ্ঠান।

তিনি উত্তর আমেরিকার ইসলামিক সার্কেলের প্রকল্প ওয়ুইআইসলামের প্রধান পৃষ্ঠপোষকও রয়েছেন।

মারকাজী দরসগাহে ইসলামী, রামপুর গত কয়েক বছর ধরে তাঁর নির্দেশনায় চলে। অন্যান্য বেশ কয়েকটি শিক্ষা ও কল্যাণমূলক প্রতিষ্ঠানও তাঁর কাছ থেকে পরামর্শ ও দিকনির্দেশনা নিয়ে থাকে।

তিনি এ জন্য যুক্তরাষ্ট্রে প্রতি বছর কয়েক মাস দাওয়াহর কাজে সময় ব্য়য় করেন। এছাড়াও দাওয়াহর উদ্দেশ্যে জাপান অনেকবার পরিদর্শন করেন। তিনি অস্ট্রেলিয়ান মুসলমানদের জন্য ইসলামিক ফোরামের অনুরোধে ২০০৮ সালের এপ্রিলে প্রথম অস্ট্রেলিয়া সফর করেন, এবং তার পর থেকে তিনি প্রতিবছর মার্চ / এপ্রিল মাসে সফর করেন। সিডনি, মেলবোর্ন, পার্থ এবং ক্যানবেরা জুড়ে বক্তৃতা দেওয়ার পাশাপাশি পারিবারিক শিবিরে কাজ করেন।

## আরও দেখুন
* জামায়াত-ই-ইসলামী হিন্দ
* মাওলানা মওদুদী
* জালাল উদ্দিন উমরী
* স্টুডেন্টস ইসলামিক অরগানাইজেশন অব ইন্ডিয়া

## তথ্যসূত্র

## বহিঃসংযোগ
* জামায়াতে ইসলামী হিন্দ
* মিলি গেজেট নিউজ পেপার
* জিকরা প্রকাশনা

বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:ভারতীয় মুসলিম
বিষয়শ্রেণী:১৯৩২-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী
বিষয়শ্রেণী:এটক জেলার ব্যক্তি
নার্গিস বাঘেরি

**নার্গিস বাঘেরি** হলেন একজন ভারতীয় অভিনেত্রী যিনি হিন্দি ও তামিল ভাষার চলচ্চিত্রে অভিনয় করেছেন। অভিনয়ের পাশাপাশি তিনি একটি হিন্দি চলচ্চিত্রে নৈপথ্য কণ্ঠশিল্পী হিসেবে গানও গেয়েছেন।

## জীবনী
নার্গিস বাঘেরি পুনে থেকে এসেছেন। ২০০৫ সালে *[[গরম মশলা (২০০৫-এর চলচ্চিত্র)|গরম মশলা]]* চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। ২০০৭ সালে তার অভিনীত তামিল চলচ্চিত্র *নিনাইথালে* মুক্তি পেয়েছিল। ২০০৮ সালে মুক্তি পেয়েছিল তার অভিনীত হিন্দি চলচ্চিত্র *প্রণালী: দ্য ট্র‍্যাডিশন*। ২০০৯ সালে তিনি *মর্নিং ওয়াক* শিরোনামের একটি হিন্দি চলচ্চিত্রে অভিনয় করেছিলেন। চলচ্চিত্রটি অভিনয়ের পাশাপাশি তিনি *নাচ লে* শিরোনামের একটি গান গেয়েছিলেন। ২০১০ সালে প্রেক্ষাগৃহে তার অভিনীত হিন্দি ভাষার চলচ্চিত্র *কুস্তি* মুক্তি পেয়েছিল।

## চলচ্চিত্র

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:পুণের অভিনেত্রী
বিষয়শ্রেণী:পুণের সঙ্গীতশিল্পী
বিষয়শ্রেণী:১৯৮৪-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
সালাহউদ্দিন আইয়ুবী (রাজনীতিবিদ)

**সালাহউদ্দিন আইয়ুবী** একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য।

## জন্ম ও প্রাথমিক জীবন

## রাজনৈতিক ও কর্মজীবন
সালাহউদ্দিন আইয়ুবী ২০১৮ সালের পাকিস্তানের সাধারণ নির্বাচনে মুত্তাহিদা মজলিসে আমলের (এমএমএ) প্রার্থী হিসাবে নির্বাচনী অঞ্চল এনএ -২৬৩ (কিল্লা আবদুল্লাহ) থেকে পাকিস্তানের জাতীয় পরিষদের সদস্য নির্বাচিত হয়েছিলেন। 

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তানি রাজনীতিবিদ
আবদুল আকবর চিত্রালি

**মাওলানা আবদুল আকবর চিত্রালি** একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য।

## রাজনৈতিক ও কর্মজীবন
তিনি ২০১৮ সালের পাকিস্তানের সাধারণ নির্বাচনে এনএ -১ (চিত্রাল) আসন থেকে জামাত-ই-ইসলামীর প্রার্থী হিসাবে জাতীয় পরিষদের সদস্য নির্বাচিত হন ।  তিনি ৪৮,৬১৬ ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী আবদুল লতিফকে পরাজিত করেন।  এর আগে তিনি ২০০২ সালে জেনারেল (অবঃ) মোশাররফের নেতৃত্বে সরকারের সময়েও এমএনএ হিসাবে কেপির চিত্রাল জেলাতেও দায়িত্ব পালন করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তানি রাজনীতিবিদ
বান্দা জেলা, উত্তরপ্রদেশ

**বান্দা জেলা** হল ভারতের উত্তরপ্রদেশ রাজ্যের জেলা এবং বান্দা শহর হল জেলা সদর। এটি চিত্রকূট বিভাগের একটি অংশ।

ঐতিহাসিক বুন্দেলখণ্ড অঞ্চলে অবস্থিত, বান্দা এখানকার শজর পাথরের জন্য বিখ্যাত, যা গহনা তৈরিতে ব্যবহৃত হয়। এখানকার ঐতিহাসিকভাবে এবং স্থাপত্যগতভাবে উল্লেখযোগ্য অঞ্চল হল  এবং কালিনজর। কালিনজরের দুর্গটি, যুদ্ধের ইতিহাস এবং এর গৌরবময় শিলা ভাস্কর্যগুলির জন্য খ্যাতিমান। 

## ইতিহাস
১৯৯৮ সালে, পূর্বে বান্দা জেলার অংশ, কারভি এবং মৌ তহসিলগুলি মিলিয়ে নতুন চিত্রকূট জেলা তৈরি হয়। ব্রিটিশ ভারতে, বান্দা সংযুক্ত প্রদেশের এলাহাবাদ বিভাগের একটি শহর ও জেলা ছিল।

## জনসংখ্যা
২০১১ সালে এখানকার জনসংখ্যা ছিল ১,৭৯৯,৪১০। এটি আগে সামরিক সেনানিবাস ছিল, কিন্তু এখন আর তা নেই। 
### তহশিল, ব্লক ও থানা
বান্দায় নারায়ণী, বাবেরু, পালানী এবং আতরা নামে চারটি তহশিল রয়েছে, এবং বদোখর-খুরদ, পৈলাণী, জসপুরা, তিনদ্বারী, নারায়ণী, মহুয়া, বাবেড়ু, বিসান্দা ও কামাসিনফ্রম নামে আটটি ব্লক রয়েছে।

এই জেলায় কোতয়ালী সিটি, কোতোয়ালি দেহাত, মাতুন্ধ, তিনদ্বারী, পৈলাণী, চিল্লা, নারায়ণি, আতারা, গিরওয়া, কালিনজর, বদৌসা, বিসেনদা, বাবেরু, কামাসিন, ফতেগঞ্জ, জসপুরা ও মার্কা নামে সতেরোটি থানা রয়েছে।

### পাহাড়
এই জেলার পাহাড়গুলি বিন্ধ্য মালভূমির অংশ নিয়ে গঠিত যা মৌ এবং কার্বি তহশিলের দক্ষিণতম প্রান্তে অবস্থিত (এখন চিত্রকুট জেলা হিসাবে পরিচিত)। বিন্ধ্য পর্বতের উত্তর দিক বিন্ধ্যাচল শ্রেণী হিসাবে পরিচিত, মৌ তহশিলের পূর্বতম প্রান্তে যমুনার কাছ থেকে শুরু হয়েছে। এটি দক্ষিণ-পশ্চিম দিকে যমুনা থেকে বিচ্ছিন্ন হয়ে ধীরে ধীরে উঁচু হয়েছে, যদিও গড় উচ্চতা সমুদ্র তল থেকে ৪৫০ মিটারের উপরে নেই। এটি পবিত্র অনুসূয়া পাহাড়ের কাছে জেলা থেকে বিচ্ছিন্ন হয়েছে এবং আবার জেলার সঙ্গে মিলেছে নারায়ণী তহশিলের দক্ষিণ-পূর্ব অংশে গোধরামপুরে। এই প্রান্ত থেকে পশ্চিম দিকে কালিনজর পর্যন্ত পাহাড়টি জেলার সীমানা প্রদান করেছে।

## ভূগোল
জেলাটি বেশিরভাগ ক্ষেত্রে অনিয়মিত উচ্চ ভূখণ্ডের মিশ্রিত শিলার সঙ্গে নিম্নভূমি নিয়ে গঠিত। নিম্নভূমি অংশটি বর্ষাকালে প্রায়ই জলের নিচে থাকে। বাঘেইন নদীটি জেলার দক্ষিণ-পশ্চিম থেকে উত্তর-পূর্ব দিকে বয়ে গেছে। অন্যান্য গুরুত্বপূর্ণ নদীগুলি হল পূর্বে কেন নদী এবং উত্তরে যমুনা। এই অঞ্চলের প্রভাবশালী সম্প্রদায়গুলি হল ক্ষত্রিয়, প্যাটেল, চান্দ্রৌল, চান্ডেলা, বুন্দেলা প্রভৃতি।

### অবস্থান এবং সীমানা
জেলাটি উত্তরপ্রদেশের চিত্রকূটধাম বিভাগে অবস্থিত এবং এর সদর দপ্তর বান্দা। এটি ২৪º৫৩' থেকে ২৫º৫৫' উত্তর অক্ষাংশ এবং ৮০º০৭' থেকে ৮১º৩৪' পূর্ব দ্রাঘিমাংশের মধ্যে অবস্থিত।। এর উত্তরে ফতেপুর জেলা, পূর্বে চিত্রকুট জেলা, পশ্চিমে হামিরপুর ও মহোবা জেলা এবং দক্ষিণে মধ্যপ্রদেশের সাতনা, পান্না এবং ছাতারপুর সংলগ্ন জেলাগুলি রয়েছে।

## আরও দেখুন

## তথ্যসূত্র

## বহিঃসংযোগ
* 

বিষয়শ্রেণী:উত্তরপ্রদেশের জেলা
বিষয়শ্রেণী:বান্দা জেলা, উত্তরপ্রদেশ
আসাদ মাহমুদ

**আসাদ মাহমুদ** () একজন পাকিস্তানি রাজনীতিবিদ, যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। তিনি পাকিস্তানের জাতীয় পরিষদের ধর্মীয় বিষয় ও আন্তঃবিশ্বাস সম্প্রীতি সম্পর্কিত স্থায়ী কমিটির চেয়ারম্যান হিসেবে দায়িত্ব পালন করছেন।

## জন্ম ও প্রাথমিক জীবন
আসাদ মাহমুদ ডেরা ইসমাঈল খান জেলার আব্দুল খয়েল গ্রামে জন্মগ্রহণ করেন। তার পিতা মাওলানা মুফতী ফজলুর রহমান।

## রাজনৈতিক ও কর্মজীবন
আসাদ মাহমুদ ২০১৩ সালের পাকিস্তানের সাধারণ নির্বাচনে নির্বাচনী এলাকা এনএ-৩৭ (ট্যাঙ্ক) থেকে মুত্তাহিদা মজলিসে আমল (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ২৮,৫০৪ ভোট পেয়ে পাকিস্তান তেহরিক-ই-ইনসাফের প্রার্থী হাবিব উল্লাহ খান কুন্ডিকে পরাজিত করেছিলেন। তার নির্বাচনের পরে এমএমএ তাকে পাকিস্তানের জাতীয় পরিষদের ডেপুটি স্পিকারের পদে মনোনীত করে। ১৫ আগস্ট ২০১৮ সালে তিনি কাসিম সুরীর কাছে অফিস হারিয়েছেন। তিনি ধর্মীয় বিষয় ও আন্তঃবিশ্বস সম্প্রীতি সম্পর্কিত পাকিস্তানের জাতীয় পরিষদের স্থায়ী কমিটির চেয়ারম্যান হিসেবে দায়িত্ব পালন করছেন।

### অর্জন
২০১৪ সালে আসাদ গ্রিন ট্যালেন্টস প্রতিযোগিতা জিতেন। জার্মানির পটসডামের ম্যাক্স প্ল্যাঙ্ক ইনস্টিটিউট অফ কলয়েডস এবং ইন্টারফেসে ডাঃ টিম ফেলিংগার গ্রুপের সাথে তার গবেষণার সময় তিনি জ্বালানী কোষ এবং ধাতব-বায়ুতে ব্যয়বহুল পিটি-ভিত্তিক উপকরণ প্রতিস্থাপনের জন্য অ-মূল্যবান ধাতব অনুঘটককে সংশ্লেষণের জন্য একটি অভিনব পথ তৈরি করেছিলেন।

## পারিবারিক জীবন
তার পিতা মাওলানা মুফতী ফজলুর রহমান জমিয়ত উলামায়ে ইসলামের বর্তমান সভাপতি। ১৯৮৮ সাল থেকে বর্তমান পাকিস্তানের জাতীয় পরিষদের সদস্য। সাবেক মন্ত্রী ও ২০০৪ থেকে ২০০৭ পর্যন্ত বিরোধীদলীয় নেতা ছিলেন। পিতামহ মুফতি মাহমুদ ছিলেন ভারতীয় জাতীয় কংগ্রেসে একজন সদস্য এবং জমিয়ত উলামায়ে হিন্দের অন্যতম একজন প্রতিষ্ঠাতা সদস্য ও ১৯৭২ থেকে ১৯৭৩ সাল পর্যন্ত খাইবার পাখতুনখোয়ার মুখ্যমন্ত্রীর দায়িত্ব পালনকারী ইসলামিক পণ্ডিত ও রাজনীতিবিদ ছিলেন। তিনি এবং তার পরিবার দেওবন্দী আন্দোলনের অংশ। চাচা আতাউর রহমান হচ্ছেন একজন পাকিস্তানি রাজনীতিবিদ। বর্তমানে তিনি সিনেটর হিসাবে দায়িত্ব পালন করছেন। পিপিপি সরকারের সময় ২০০৮ থেক ২০১০ সাল পর্যন্ত তিনি ফেডারেল পর্যটন মন্ত্রীর দায়িত্বও পালন করেছেন। বর্তমানে তিনি খাইবার পাখতুনখুয়ার জবিআইয়ের(এফ) সহসভাপতি। তিনি জেআইআইয়ের (এফ) পাকিস্তানের আমির মাওলানা ফজল-উর-রেহমানের ভাই এবং তৎকালীন পশ্চিমবঙ্গ প্রদেশের প্রাক্তন মুখ্যমন্ত্রীর দ্বিতীয় পুত্র মাওলানা মুফতি মাহমুদ। মুফতি মাহমুদ ব্রিটিশ ভারতের এবং ১৯৪৭ সালের পূর্বে জমিয়তে উলামায়ে হিন্দের নেতা ছিলেন। আরেক চাচা মাওলানা লুৎফুর রহমান। তিনিও পাকিস্তানের জাতীয় পরিষদের সদস্য।

## আরও দেখুন
* মুফতি মাহমুদ
* পাকিস্তানের জাতীয় পরিষদ
* ফজলুর রহমান
* দেওবন্দি ব্যক্তিত্বের তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তানি রাজনীতিবিদ
বিষয়শ্রেণী:লাকি মারওয়াত জেলার ব্যক্তি
কুনাল গোস্বামী

**কুনাল গোস্বামী** হলেন একজন ভারতীয় অভিনেতা ও ব্যবসায়ী যাকে বড়পর্দা ও ছোটপর্দায় অভিনয় করতে দেখা গিয়েছে।

## জীবনী
কুনাল গোস্বামী ১৯৭১ সালের ২৪ নভেম্বর জন্মগ্রহণ করেন। তার বাবার নাম মনোজ কুমার ও মায়ের নাম শশী গোস্বামী।

*ক্রান্তি* চলচ্চিত্রে শিশুশিল্পী হিসেবে অভিনয়ের মাধ্যমে রূপালি পর্দায় অভিষেক ঘটে তার। ১৯৮৩ সালে তাকে দেখা গিয়েছিল *ঘুঙরু* চলচ্চিত্রে। ১৯৮৩ সালে তার অভিনীত চলচ্চিত্র *কালাকার* মুক্তি পেয়েছিল। চলচ্চিত্রটিতে তিনি শ্রীদেবীর বিপরীতে অভিনয় করেছিলেন। এছাড়া, ১৯৮৩ সালে *দো গুলাব* চলচ্চিত্রে অভিনয় করেছিলেন তিনি। ১৯৮৬ সালে তার অভিনীত চলচ্চিত্র *রিকি* প্রেক্ষাগৃহে মুক্তি পেয়েছিল।

১৯৮৯ সালে তাকে দেখা গিয়েছিল *আখরি বাজি* চলচ্চিত্রে। ১৯৯০ সালে তার অভিনীত চলচ্চিত্র *পাপ কি কামাই* প্রেক্ষাগৃহে মুক্তি পেয়েছিল। ১৯৯১ সালে তাকে *নম্বরি আদমি* ও *[[বিষকন্যা]]* চলচ্চিত্রে দেখা গিয়েছিল। ১৯৯৯ সালে তার অভিনীত চলচ্চিত্র *জয় হিন্দ* প্রেক্ষাগৃহে মুক্তি পেয়েছিল। চলচ্চিত্রটি তার বাবা মনোজ কুমার পরিচালনা করেছিলেন।

কুনাল গোস্বামী অভিনীত চলচ্চিত্রগুলো ভালো ব্যবসা করতে না পারার দরুন তিনি বলিউডে শক্ত অবস্থান তৈরি করতে পারেন নি। বড় পর্দার বাইরে রুপালি পর্দায় তিনি *আলাগ আলাগ* শিরোনামের একটি টিভি ধারাবাহিকে অভিনয় করেছিলেন। টিভি ধারাবাহিকটি ডিডি ন্যাশনাল সম্প্রচার করেছিল। ২০০৫ সালে তিনি ঋতু গোস্বামীর সাথে বিবাহবন্ধনে আবদ্ধ হন। তিনি বর্তমানে দিল্লিতে রেস্টুরেন্ট ব্যবসায় নিয়োজিত আছেন। ২০১৯ সালে সংবাদ প্রকাশ হয়েছিল যে, তিনি অনলাইনে প্রতারণার শিকার হয়ে ৯,০০০ রুপি হারিয়েছেন।

## চলচ্চিত্র তালিকা
### চলচ্চিত্র

### টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় শিশু অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় ব্যবসায়ী
বিষয়শ্রেণী:১৯৭১-এ জন্ম
বিষয়শ্রেণী:দিল্লির ব্যবসায়ী
বিষয়শ্রেণী:১৯৬১-এ জন্ম
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
মুহাম্মদ জামাল উদ্দিন

**মুহাম্মদ জামাল উদ্দিন** (; জন্ম ১ জানুয়ারী ১৯৬১) একজন পাকিস্তানি রাজনীতিবিদ। তিনি আগস্ট ২০১৮ সাল থেকে পাকিস্তানের জাতীয় পরিষদের সদস্য হিসেবে আছেন। এর আগে তিনি জুন ২০১৩ থেকে মে ২০১৮ সাল পর্যন্ত জাতীয় পরিষদের সদস্য ছিলেন।

## জন্ম ও প্রাথমিক জীবন
মুহাম্মদ জামাল উদ্দিন ১ জানুয়ারী ১৯৬১ জন্মগ্রহণ করেন।

## রাজনৈতিক ও কর্মজীবন
তিনি ২০১৩ সালের পাকিস্তানের সাধারণ নির্বাচনে এনএ-৪২ (উপজাতীয় অঞ্চল-২) আসন থেকে জমিয়তে ওলামায়ে ইসলাম (এফ)-এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হন।  তিনি ৩,৪৬৮ ভোট পেয়ে স্বতন্ত্র প্রার্থী কাইয়ুম শের মাহসুদকে পরাজিত করেছিলেন। 

তিনি ২০১৮ সালের পাকিস্তানের সাধারণ নির্বাচনে এনএ-৪৯ (উপজাতি অঞ্চল-এক্স) আসন থেকে মুত্তাহিদা মজলিস-এ-অমল (এমএমএ)-এর প্রার্থী হিসাবে জাতীয় সংসদে পুনরায় নির্বাচিত হন। তিনি ৭৭৯৪ টি ভোট পেয়ে পাকিস্তান তেহরিক-ই-ইনসাফের প্রার্থী দোস্ত মুহাম্মদ খানকে পরাজিত করেছিলেন। 

## তথ্যসূত্র

বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:১৯৬১-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:জীবিত ব্যক্তি
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:দেওবন্দি ব্যক্তি
বিষয়শ্রেণী:খাইবার পাখতুনখোয়ার ব্যক্তি
বিষয়শ্রেণী:জমিয়ত উলামায়ে ইসলাম (ফজল) এর রাজনীতিবিদ
চর কালেখাঁ ইউনিয়ন

**চর কালেখাঁ** বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।

## আয়তন
চর কালেখাঁ ইউনিয়নের আয়তন ৫,১৭৬ একর।

## প্রশাসনিক কাঠামো
চর কালেখাঁ ইউনিয়ন মুলাদী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী চর কালেখাঁ ইউনিয়নের মোট জনসংখ্যা ১৯,০২৩ জন। এর মধ্যে পুরুষ ৮,৯৬১ জন এবং মহিলা ১০,০৬২ জন। মোট পরিবার ৪,২০৯টি।

## শিক্ষা
২০১১ সালের আদমশুমারি অনুযায়ী চর কালেখাঁ ইউনিয়নের সাক্ষরতার হার ৫৩.৪%।

## আরও দেখুন
* মুলাদী উপজেলা
* মুলাদী থানা
* বরিশাল জেলা

## তথ্যসূত্র

## বহিঃসংযোগ

বিষয়শ্রেণী:মুলাদী উপজেলার ইউনিয়ন
আন্তর্জাতিকতাবাদ (রাজনীতি)

[থাম্ব|ডান|[জাতিসংঘ|জাতিসংঘের পতাকা]]
**আন্তর্জাতিকতাবাদ** হলো বৃহত্তর বিশ্বসমাজ গঠনের উদ্দেশ্যে নিবেদিত এক মহান আদর্শের নাম। এর মাধ্যমে বিশ্বের বিভিন্ন দেশ ও জাতি সংকীর্ণ গন্ডি অতিক্রম করে বিশ্বমানবতার সঙ্গে একাত্ম হতে পারে।

এই নীতির সমর্থকদের আন্তর্জাতিকতাবাদী হিসাবে উল্লেখ করা হয় এবং তারা সাধারণত বিশ্বাস করে যে বিশ্বের মানুষের তাদের জাতীয় স্বার্থকে এগিয়ে নিতে জাতীয়, রাজনৈতিক, সাংস্কৃতিক, বর্ণ বা শ্রেণি সীমানা পেরিয়ে একাত্ম হওয়া উচিত, বা বিশ্বের সরকারকে সহযোগিতা করা উচিত কারণ তাদের পারস্পরিক দীর্ঘমেয়াদী স্বার্থগুলি তাদের স্বল্প-মেয়াদী বিরোধের চেয়ে বেশি গুরুত্বপূর্ণ।

শব্দটি বিশ্বতত্ত্ব এবং মহাবিশ্ববাদের সাথে সমার্থক।

## তথ্যসূত্র

বিষয়শ্রেণী:জাতীয়তাবাদ
বিষয়শ্রেণী:সমাজতন্ত্র
বিষয়শ্রেণী:সাম্যবাদ
বিষয়শ্রেণী:নৈরাজ্যবাদ
বিষয়শ্রেণী:মানব অভিপ্রয়াণ
বিষয়শ্রেণী:ইসলামবাদ
বিষয়শ্রেণী:রাজনীতি ও বর্ণ
বিষয়শ্রেণী:রাজনৈতিক আন্দোলন
সফিপুর ইউনিয়ন

**সফিপুর** বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
যোগাযোগ :

সড়ক ও নদী পথে যাতায়াত করা যায়

## পটভূমি
ঐতিহাসিকদের মতে, ১৬১৫ খ্রিস্টাব্দে মুঘলদের কাছে পরাজয়ের পর, ঈসা খাঁর নেতৃত্বাধীন বারো ভুইঞাদের একজন ফজলউদদ্বীন মুহাম্মদ গাজী (ফজল গাজী) ও তার ছেলে সানাওয়ারুদ্দীন মুহাম্মদ গাজী (সোনা গাজী) এই অঞ্চলে নির্বাসিত হন। জনমুখে বলা হয়, এই অঞ্চলের নাম একজন ইসলাম ধর্ম প্রচারক শাহ মোহাম্মাদ সফিউদ্দিন গাজীর নামে নামকরণ হয়। এই ইউনিয়ন ব্রজমোহন,  বালিয়াতলী, সফিপুর, ভেদুরিয়া, চরমালিয়া, বোয়ালিয়া,শের ই বাংলা বন্দর (নমরহাট), কাজীবাড়ী, মুন্সিরহাট,সমিতিরহাট, , চরপদ্মা,পাতারচর, লক্ষ্মীপুর,মাছুয়াখালি ইত্যাদি গ্রাম নিয়ে গঠিত। ১৯৫০ সালে সফিপুরকে ইউনিয়ন করা হয়। এটি মুলাদী উপজেলার সবচেয়ে বড় ইউনিয়ন।

এখানে কয়েকটি বিখ্যাত বাজার রয়েছে, তার মধ্যে সোনামুদ্দিন বন্দর, সমিতিরহাট, শের ই বাংলা বন্দর (নমরহাট), মন্তাজপুর, চরপদ্মা মাদ্রাসার বাজার, চরমালিয়া বেপারী হাট বেশ জনপ্রিয়।

## আয়তন
সফিপুর ইউনিয়নের আয়তন ১০,৬৪৮ একর।

## প্রশাসনিক কাঠামো
সফিপুর ইউনিয়ন মুলাদী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী সফিপুর ইউনিয়নের মোট জনসংখ্যা ৩৩,৭২৫ জন। এর মধ্যে পুরুষ ১৫,৫২৪ জন এবং মহিলা ১৮,২০১ জন। মোট পরিবার ৭,১৩০টি।

## শিক্ষা
২০১১ সালের আদমশুমারি অনুযায়ী সফিপুর ইউনিয়নের সাক্ষরতার হার ৫০.৯%।

শিক্ষা প্রতিষ্ঠান: 

১. হাজী সৈয়দ বদরুল হোসেন কলেজ

২. চরপদ্মা আফছারিয়া মাধ্যমিক বিদ্যালয়
৩. সফিপুর ইউনিয়ন মাধ্যমিক বিদ্যালয়

## তথ্যসূত্র

## বহিঃসংযোগ

বিষয়শ্রেণী:মুলাদী উপজেলার ইউনিয়ন
আফরিন খান

**আফরিন খান** হলেন একজন পাকিস্তানি রাজনীতিবিদ যিনি আগস্ট সাল থেকে পাকিস্তানের জাতীয় পরিষদের সদস্য ছিলেন।

## রাজনৈতিক ও কর্মজীবন
আফরিন খান ২০১৮ সালের পাকিস্তানের সাধারণ নির্বাচনে নির্বাচনী এলাকা এনএ -১১ (কোহিস্তান-কাম-লোয়ার কোহস্তান-কাম-কোলাই পলাশ কোহস্থান) আসন থেকে মুত্তাহিদা মজলিস-এ-আমল (এমএমএ) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।  তিনি ১৫,৮৫৯ ভোট পেয়ে স্বতন্ত্র প্রার্থী দোস্ত মুহাম্মদ শাকিরকে পরাজিত করেছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
মুনির খান ওরাকজাই

**মুনির খান ওরাকজাই** হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। এর আগে তিনি ২০০২ থেকে ২০১৩ সাল পর্যন্ত জাতীয় জাতীয় পরিষদের ছিলেন। এই খসড়াটিতে নয় মাস ধরে যে কমিটি কাজ করেছে, তাতে সংসদের দুটি সভায় প্রতিনিধিত্বকারী সব রাজনৈতিক দলের প্রতিনিধিরাও রয়েছেন। এর মধ্যে রয়েছে: রাজা পারভেজ আশরাফ, মাওলানা ফজলুর রহমান, গোলাম মুর্তজা জতোয়, সৈয়দ নাভেদ কামার, বাবর আওয়ান, শহীদ বুগতি, মুনির খান ওরাকজাই, এবং মিয়া রাজা রাব্বানী।

## জন্ম ও প্রাথমিক জীবন

## রাজনৈতিক ও কর্মজীবন
মুনির খান ওরাকজাই ২০০২ সালে পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -৩৮ (উপজাতি অঞ্চল -৩) থেকে পাকিস্তানের জাতীয় পরিষদে সদস্য নির্বাচিত হয়েছিলেন ।  তিনি ৬,৬১৯ ভোট পেয়ে স্বতন্ত্র প্রার্থী গুল মনানকে পরাজিত করেছিলেন। 

২০০৮ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে তিনি নির্বাচনী এলাকা এনএ -৩৮ (উপজাতি অঞ্চল -৩) থেকে জাতীয় সংসদে পুনরায় জাতীয় পরিষদে সদস্য নির্বাচিত হয়েছিলেন ।  তিনি ১৬৫২৫ ভোট পেয়ে স্বতন্ত্র প্রার্থী আখুনজাদা ওবায়দুল্লাহ শরীফকে পরাজিত করেছিলেন। 

২০১১ সালে তিনি নিশান-ই-ইমতিয়াজ পেয়েছিলেন। 

তিনি ২০১৩ সালে পাকিস্তানের সাধারণ নির্বাচনে এনএ -৩৮ (উপজাতি অঞ্চল -২) আসন থেকে জমিয়তে ওলামায়ে ইসলাম (এফ) এর প্রার্থী ছিলেন। তবে নির্বাচনী বৈঠকে আক্রমণ করা হয়েছিল যাতে কমপক্ষে ১৯ জনকে হত্যা করেছিল। তেহরিক-ই-তালিবান পাকিস্তানের দাবি করা এই হামলার স্পষ্ট লক্ষ্য ছিলেন ওরাকজাই।  যার কারণে নির্বাচনী এলাকায় নির্বাচন স্থগিত করা হয়। 

তিনি ২০১৮ সালের পাকিস্তানের সাধারণ নির্বাচনে এনএ -৪৫ (উপজাতি অঞ্চল-৬) আসন থেকে মুত্তাহিদা মজলিস-এ-অমলের (এমএমএ) প্রার্থী হিসাবে জাতীয় সংসদে পুনরায় নির্বাচিত হয়েছিলেন ।  তিনি ১৬,৩৫৩ ভোট পেয়ে পাকিস্তান তেহরিক-ই-ইনসাফের প্রার্থী সাইদ জামালকে পরাজিত করেছিলেন। 

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তানি রাজনীতিবিদ
বিষয়শ্রেণী:২০২০-এ মৃত্যু
বিষয়শ্রেণী:পাকিস্তানের পাঞ্জাবে কোভিড-১৯ মহামারীতে মৃত্যু
টোটাল ধামাল

***টোটাল ধামাল*** হলো একটি ভারতীয় ২০১৯ হিন্দি - ভাষার অ্যাডভেঞ্চার কমেডি চলচ্চিত্র যা পরিচালনা, সহ-প্রযোজনা এবং লিখেছেন ইন্দ্র কুমার। এটি ধামাল ফ্র্যাঞ্চাইজির তৃতীয় কিস্তি। এই চলচ্চিত্রটি ১৯৬৩ এর হলিউড চলচ্চিত্র ইটস অ্যা ম্যাড, ম্যাড, ম্যাড, ম্যাড ওয়ার্ল্ড অবলম্বনে নির্মিত। এই চলচ্চিত্রে অভিনয় করেছেন অজয় দেবগন, অনিল কাপুর, মাধুরী দীক্ষিত, রিতেশ দেশমুখ, আরশাদ ওয়ার্সী, জাভেদ জাফরি, এবং এশা গুপ্তা।

২০০৭ সালে ধামাল এবং ২০১১ সালে ডাবল ধামাল মুক্তি পায়।

## কাহিনী

গুড্ডু (অজয় দেবগন) ও তাঁর সহযোগী জনি (সঞ্জয় মিশ্র) চুরি ₹ মুম্বাই (পুলিশ কমিশনার থেকে ৫০০ মিলিয়ন কালো টাকা বোমান ইরানি)। তারা যখন গাড়ীতে টাকা সংবলিত স্যুটকেস রেখেছিল, গাড়ি চালাচ্ছিল পিন্টু (মনোজ পাহওয়া) গুড্ডু ও জনি ডাবল-ক্রস করে টাকা নিয়ে পালিয়ে যায়। এর পরে আমরা সিনেমার অন্যান্য চরিত্রগুলি - বিন্দু প্যাটেল (মাধুরী দীক্ষিত), অবিনাশ প্যাটেল (অনিল কাপুর), লল্লান (রীতিশ দেশমুখ), আদিত্য শ্রীবাস্তব (আরশাদ ওয়ারসি), এবং মানব শ্রীবাস্তব (জাভেদ জাফরি)। আদি এবং মানব হ'ল একমাত্র চরিত্র যা পূর্বসূরীদের মতো।

এক মাস পরে, পিন্টু দেশ ছাড়ার পরিকল্পনা করেছিল তবে গুড্ডু এবং জনি তাকে ধরল। তাদের কাছ থেকে দৌড়ানোর সময়, পিন্টু একটি ব্যক্তিগত বিমানের সাথে উঠেন তবে বিমানটির পাইলট ক্লিনার হওয়ায় বিমানটি বিধ্বস্ত হয়। বিমানটি বিধ্বস্ত হয় এবং গুড্ডু-জনি, অবিনাশ-বিন্দু, লল্লান-ঝিঙুর এবং আদি-মানব পিন্টুর সাথে দুর্ঘটনার স্থানে দেখা হয়। এখানে পিন্টু প্রকাশ করেছেন যে জনকপুর চিড়িয়াখানায় অর্থ লুকিয়ে ছিল। সকলেই আলাদা করে সেই অর্থ অর্জনের যাত্রা শুরু করে। জনকপুরে না পৌঁছানো পর্যন্ত গল্পটি তাদের সাহসিকতার সাথে চলে তারা সবাই পুলিশ কমিশনার সহ একই সাথে জনকপুরে পৌঁছেছিল যেখানে তারা দেখতে পেল যে চায়নাপ্পা স্বামী (মহেশ মাঞ্জরেকর) নামে এক ব্যক্তি চিড়িয়াখানাটি অবৈধভাবে বন্ধ করতে চায় এবং সমস্ত প্রাণীকে হত্যা করার চেষ্টা করে। তিনি চিড়িয়াখানার তত্ত্বাবধায়ক প্রচি (এশা গুপ্তা) কে অপহরণ করেন। গুড্ডু-জনি, অবিনাশ-বিন্দু, লল্লান-ঝিঙুর, এবং আদি-মানব প্রাণীদের বাঁচান। চীনप्पा স্বামী প্রাণীটিকে বাঁচাতে তাদের ধরেছিলেন এবং তাদের সমস্তকে মেরে ফেলার চেষ্টা করেছিলেন। কিন্তু পশুরা তাদের বাঁচায়। অবশেষে, তারা চিন্নাপা স্বামীকে ছেড়ে দেয় এবং নিজের জন্য পাঁচটি অংশ এবং চিড়িয়াখানার জন্য একটি অংশের সাথে ৫০০ মিলিয়ন টাকার ৬ টি সমান অংশ বিভক্ত করার সিদ্ধান্ত নিয়েছে। গুড্ডু প্রচের প্রেমে পড়ে।

## অভিনয়

* অজয় দেবগন - গুড্ডু
* অনিল কাপুর - অভি
* মাধুরী দীক্ষিত - বিন্দু
* রিতেশ দেশমুখ - লল্লান
* আরশাদ ওয়ার্সী - আদি
* জাভেদ জাফরি - মানব
* এশা গুপ্তা - প্রচি

## তথ্যসূত্র

## বহিঃসংযোগ
* 

বিষয়শ্রেণী:২০১৯-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১০-এর দশকের হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১৯-এর হাস্যরসাত্মক চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ইন্দ্র কুমার পরিচালিত চলচ্চিত্র
বিষয়শ্রেণী:অজয় দেবগন
আঘা সৈয়দ মেহমুদ শাহ

**আঘা সৈয়দ মেহমুদ শাহ** হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য।

## রাজনৈতিক ও কর্মজীবন
আঘা সৈয়দ মেহমুদ শাহ ২০১৮ সালের পাকিস্তানের সাধারণ নির্বাচনে মুত্তাহিদা মজলিস-এ-আমলের প্রার্থী হিসাবে নির্বাচনী অঞ্চল এনএ -২৬৭ (মাস্টুং-কাম-শহীদ সিকান্দারবাদ-কাম-কালাত) থেকে পাকিস্তানের জাতীয় পরিষদে নির্বাচিত হয়েছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
গিরি ময়দান রেলওয়ে স্টেশন

**গিরি ময়দান রেলওয়ে স্টেশন** হল  খড়গপুর–বাঁকুড়া–আদ্রা রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি গিরি ময়দান এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১৯ কি.মি. দূরে স্টেশনটি অবস্থিত। 

## অবস্থান
গিরি ময়দান রেলওয়ে স্টেশন পশ্চিম মেদিনীপুর জেলার গিরি ময়দানে অবস্থিত। এই স্টেশন থেকে  পরবর্তী স্টেশন হল - গোকুলপুর রেলওয়ে স্টেশন এবং পূর্ববর্তী স্টেশন হল - খড়গপুর জংশন রেলওয়ে স্টেশন।

## ইতিহাস
খড়গপুর-মেদিনীপুর শাখা লাইনটি ১৯০১ সালে খোলা হয়েছিল।  বাঁকুড়া জেলা পাড়ি দিয়ে বেঙ্গল নাগপুর রেলরেলওয়ের মেদিনীপুর-ঝরিয়া সম্প্রসারণটি ১৯০৩-০৪ সালে খোলা হয়। আদ্রা-ভেদুয়াসল বিভাগটি ১৯৯৭-৯৮ সালে এবং ভেদুয়াসল-শালবনি বিভাগটি ১৯৯৮-৯৯ সালে বিদ্যুতায়িত হয়েছিল।

## রেলপথ
গিরি ময়দান রেলওয়ে স্টেশনটি পশ্চিম মেদিনীপুর জেলা, বাঁকুড়া জেলা ও পুরুলিয়া জেলার মধ্যে বিস্তৃত খড়গপুর–বাঁকুড়া–আদ্রা রেলপথের মধ্যে অবস্থিত। এই রেলপথে খড়গপুর থেকে  আদ্রা  জংশন পর্যন্ত বর্তমানে দুটি ট্র্যাক রয়েছে।

## পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। গিরি ময়দান রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

গিরি ময়দান  রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
গিরি ময়দান রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৮৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।

## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা মেদিনীপুর  এবং খড়গপুর, বাঁকুড়া ও আদ্রাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
গিরি ময়দান রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

## বহিঃসংযোগ

বিষয়শ্রেণী:পশ্চিম মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
কামাল উদ্দিন (দ্ব্যর্থতা নিরসন)

**কামাল উদ্দিন***বলতে যাদেরকে বোঝানো হতে পারে -*

* কামাল উদ্দিন –বাংলাদেশী মরমী কবি, গীতিকার, সুরকার, ভাষা সৈনিক, মুক্তিযুদ্ধের একজন সংগঠক ।
* কামাল উদ্দিন (ইমাম) - বিলাতী-বাংলাদেশী ইমাম, শিক্ষক, ইসলামী গীতিকার
* কামাল উদ্দিন (রাজনীতিবিদ) –একজন পাকিস্তানি রাজনীতিবিদ। পাকিস্তানের জাতীয় পরিষদের সদস্য।
* কামাল উদ্দিন (অধ্যাপক), বাংলাদেশের ইসলামী বিশ্ববিদ্যালয়ের প্রো-ভাইস-চ্যান্সেলর ছিলেন।

## আরও দেখুন

* কামালউদ্দিন হোসেন – বাংলাদেশের একজন প্রখ্যাত আইনবিদ এবং ৩য় প্রধান বিচারপতি।
কামাল উদ্দিন (রাজনীতিবিদ)

**কামাল উদ্দিন** বা **কামালউদ্দিন** হলেন এমন একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদের সদস্য।

## জন্ম ও প্রাথমিক জীবন

## রাজনৈতিক ও কর্মজীবন
কামাল উদ্দিন ২০১৮ সালের পাকিস্তানের সাধারণ নির্বাচনে এনএ -২৬২ (পিশিন) থেকে মুত্তাহিদা মজলিসে আমলের প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।  তিনি ৫০,২৫৮ ভোট পেয়ে পশতুনখোয়া মিলি আওয়ামী পার্টির প্রার্থী মুহাম্মদ এসা খানকে পরাজিত করেন।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
রাইডার্স অন দ্য স্টর্ম

"**রাইডার্স অন দ্য স্টর্ম**" মার্কিন সাইকেডেলিক রক ব্যান্ড দ্য ডোর্‌স-এর একটি গান। এটি তাদের ষষ্ঠ স্টুডিও অ্যালবাম *[[এল.এ. ওমেন]]* থেকে দ্বিতীয় একক এবং জিম মরিসনের সাথে তাদের সর্বশেষ গান হিসাবে ১৯৭১ সালের জুনে প্রকাশিত হয়েছিল। গানটি মার্কিন যুক্তরাষ্ট্রে ''বিলবোর্ড'' হট ১০০ তালিকায় #১৪ তম স্থানে, এবং ইউকে সিঙ্গেলস চার্টে #২২ তম স্থানে এবং নেদারল্যান্ডসে #৭ম স্থানে অবস্থান নিয়েছিলI

## পটভূমি ও সুরারোপ
"রাইডার্স অন দ্য স্টর্ম" একটি সাইকেডেলিক রক গান। গিটারবাদক রবি ক্রিগার এবং কিবোর্ডবাদক রে ম্যানজারেকের মতে, এটি স্ট্যান জোন্স রচিত এবং ভন মনরো জনপ্রিয় "(ঘোস্ট) রাইডার্স ইন দ্য স্কাই: অ্যা কাউবয় লিজেন্ড" দেশাত্ববোধক গান দ্বারা অনুপ্রাণিত। গানের লিরিকের অংশগুবিশেষ স্প্রি কিলার বিলি কুক দ্বারা অনুপ্রাণিত, যার কথা মরিসন ১৯৭০ সালে *[[The Village Voice|দ্য ভিলেজ ভয়েসের]]* একটি সাক্ষাৎকারে উল্লেখ করেছিলেন, যেখানে মরিসন কুককে তার **' [[স্বল্পদৈর্ঘ্য চলচ্চিত্র|স্বল্পদৈর্ঘ্য চলচ্চিত্রের]] অনুপ্রেরণা হিসাবেও উল্লেখ করেছেন। ক্যালিফোর্নিয়ায় হেঁটে যাওয়ার সময় কুক একটি তরুণ পরিবার সহ ছয়জনকে হত্যা করেছিলেন।

==কর্মিবৃন্দ==
**দ্য ডোর্‌স**

*[[জিম মরিসন]] – কন্ঠ
*[[রে ম্যানজারেক]] – [[Rhodes piano|ফেন্ডার রোডস পিয়ানো]]
*[[রবি ক্রিগার]] – গিটার
*[[জন ডেনসমোর]] ড্রাম

**অতিরিক্ত সঙ্গীতশিল্পী**

*[[জেরি শেফ]] – বেস

**কারিগরী'''

*ব্রুস বোটানিক – প্রযোজনা প্রকৌশল
*দৌগ সেক্স – মাস্টারিং প্রকৌশল

## পরিবেশনা
স্বল্পকালীন এল.এ. ওমেন সফরকালীন গানটি কেবল দুটি অনুষ্ঠানে সরাসরি পরিবেশিত হয়েছিল: ১১ ডিসেম্বর, ১৯৭০ সালে টেক্সাসের ডালাসের ফেয়ার পার্ক কলিসিয়ামে, (অনুষ্ঠানের শুরু এবং সমাপ্তি উভয় সময়ে) এবং এবং পরের রাতে লুইসিয়ানার নিউ অরলিন্সের গুদামে। দুটি পরিবেশনাই ছিল জিম মরিসনের সাথে দ্য ডোরসের সর্বশেষ সর্বজনীন পরিবেশনা। নিউ অরলিন্সের পরিবেশনাটি ছিল এই সফরের দ্বিতীয় দিন, তবে শেষ দিনেও এটি পরিবেশিত হয়েছিল, কারণ এই কনসার্টের পরেই এই সফর বাতিল করা হয়েছিল।

## চার্ট

## প্রশংসাপত্রদান

## তথ্যসূত্র

## বহিঃসংযোগ
* 
* চলচ্চিত্র ও টেলিভিশনে ব্যবহার: দেখুন "দ্য ডোর্‌স - সাউন্ডট্র্যাক 'রাইডার্স অন দ্য স্টর্ম'" — ইন্টারনেট মুভি ডেটাবেজে 
* গানের লিরিক — দ্যডোর্‌স.কম
* Accolades archived — অ্যাক্লেইমড মিউজিক

বিষয়শ্রেণী:১৯৭১-এর গান
বিষয়শ্রেণী:১৯৭১-এর একক
বিষয়শ্রেণী:১৯৮৩-এর একক
বিষয়শ্রেণী:দ্য ডোর্‌সের গান
বিষয়শ্রেণী:জন ডেনসমোর রচিত গান
বিষয়শ্রেণী:রবি ক্রিগার রচিত গান
বিষয়শ্রেণী:রে ম্যানজারেক রচিত গান
বিষয়শ্রেণী:জিম মরিসন রচিত গান
বিষয়শ্রেণী:ব্রুস বটনিক প্রযোজিত গানের রেকর্ড
বিষয়শ্রেণী:ইলেক্ট্রা রেকর্ডসের একক
বিষয়শ্রেণী:খুনের শোকগাঁথা